“จีน” หวั่น “โควิด-19” ระบาดรอบ 2 หลังพบผู้ติดเชื้อรายใหม่จากตปท.เพิ่ม 32 คน
"จีน" หวั่น "โควิด-19" ระบาดรอบ 2 หลังพบผู้ติดเชื้อรายใหม่มาจากต่างประเทศเพิ่ม 32 คน อาการเข้าข่ายต้องสงสัย 12 ราย
"จีน" หวั่น "โควิด-19" ระบาดรอบ 2 หลังพบผู้ติดเชื้อรายใหม่มาจากต่างประเทศเพิ่ม 32 คน อาการเข้าข่ายต้องสงสัย 12 ราย
7 เม.ย. 2563

คณะกรรมการสุขภาพแห่งชาติของจีน (NHC) แถลงสถานการณ์การแพร่ระบาดของเชื้อไวรัสโคโรนา 2019 (โควิด_19) ในวันนี้ (7 เม.ย.63)​ ว่า ณ วันจันทร์ที่ 6 เม.ย. จีนไม่พบผู้ติดเชื้อไวรัสโควิด-19 รายใหม่ที่เกิดจากการติดเชื้อภายในประเทศ
ขณะที่พบผู้ติดเชื้อโควิด-19 รายใหม่ที่มาจากต่างประเทศ เพิ่มขึ้น 32 ราย และมีผู้ต้องสงสัยติดเชื้อเพิ่มขึ้น 12 ราย ทั้งนี้ ไม่มีผู้เสียชีวิต
โดยแถลงการณ์ของ NHC ระบุว่า จีนมียอดรวมผู้ติดเชื้อทั้งหมดอยู่ที่ 81,740 ราย และยอดรวมผู้เสียชีวิตอยู่ที่ 3,331 ราย และวานนี้ (6 เม.ย.)​ มีผู้ป่วยจำนวน 89 รายได้รับอนุญาตให้ออกจากโรงพยาบาลเนื่องจากรักษาหายดีแล้ว ส่งผลให้ยอดรวมผู้ป่วยที่ออกจากโรงพยาบาลอยู่ที่ 77,167 ราย